|  |  |  |
| --- | --- | --- |
| 2018.gada 8.jūnijā |  Ventspilī | Nr. 66 (protokola Nr. 11; 4.§) |

**Par ekrāna un tā darbībai papildus nepieciešamo risinājumu**

**elementu iegādi Kultūras centram**

 Nolūkā uzlabot kultūras dzīves kvalitāti, piedāvājot jaunus nacionāla mēroga pakalpojumus, veidojot interaktīvus un virtuālus pasākumus, izmantojot jaunus attīstības instrumentus un iespēju tālāk pilnveidot un attīstīt kultūras norišu vietu tehnisko modernizāciju un materiāli tehnisko bāzi, nodrošināt sabiedrībai Latvijas kultūras mantojuma plašu pieejamību digitālā formā, atkārtotas tā izmantošanas iespējas, iekļaušanos vienotā Eiropas un pasaules kultūras digitālajā telpā, lai piesaistītu jaunas mērķauditorijas, veicinātu sabiedrības iesaisti un līdzdalību kultūras pasākumos un dažādot kultūras pasākumu piedāvājumus vietējiem iedzīvotājiem, pamatojoties uz likuma “Par pašvaldībām” 14.panta otrās daļas 3.punktu un 15.panta pirmās daļas 5.punktu, kā arī ņemot vērā Ventspils pilsētas domes Ekonomikas un budžeta komisijas 2018.gada 30.maija sēdes ieteikumu un Ventspils pilsētas domes Finanšu komitejas 2018.gada 1.jūnija sēdes atzinumu nodrošināt iedzīvotājiem,

Ventspils pilsētas dome

**nolemj:**

1. Atbalstīt finanšu līdzekļu piešķiršanu Ventspils pilsētas pašvaldības iestādei „Ventspils pilsētas domes Kultūras centrs” **11`852 EUR** apmērā ekrāna un tā darbībai papildus nepieciešamo risinājuma elementu iegādei no Ventspils pilsētas pašvaldības 2018.gada ziedojumu un dāvinājumu budžeta – pilsētas attīstības fondā plānotā ieņēmumu pārsvara pār izdevumiem.
2. Ventspils pilsētas pašvaldības iestādei „Ventspils pilsētas domes Kultūras centrs” (V.Gulbe) nodrošināt atbilstošas izmaiņas iestādes 2018.gada budžetā.
3. Finanšu nodaļai (K.Vitenbergs) nodrošināt atbilstošas izmaiņas Ventspils pilsētas pašvaldības 2018.gada budžeta kopsavilkumā.
4. Kontroli par šī lēmuma izpildi uzdot Ventspils pilsētas domes izpilddirektoram (A.Ābele).

|  |  |
| --- | --- |
| Sēdes vadītājsDomes priekšsēdētāja1.vietnieks infrastruktūras jautājumos | J.Vītoliņš |

*/personīgais paraksts/*